АҞӘА, лаҵарамза 4 – Sputnik, Бадраҟ Аҩӡба. Аԥсны еизгоу акоманда аветеранцәеи шәачатәи аклуб "Жемчужина" аветеранцәа реиҩызаратә еицыхәмарра мҩаԥысит Шәача, лаҵарамза 2 рзы. Ахәмарра хыркәшахеит 5:4 аԥсуа команда аиааирала. Абри атәы ҳкорреспондент изааицҳаит Аԥсны ашьапылампыл азы афедерациа аиҳабы Џьума Кәарацхьелиа.
"Ахәмарра аиҩызара ҟазшьа аманы имҩаԥысуан. Актәи атаим аан ҳара ҩ-мпылк ҳацәҭашәеит, аха нас иҳалҳаршеит аҭак аҟаҵарагьы аиааирагьы", — иҳәеит иара.
Аԥсны ахьӡала иқәгылан еицырдыруа ашьапылампыласыҩцәа: Ахрик Цәеиба, Руслан Аџьынџьал, Ҭамаз Енықь, Роберт Бостанџьиан, Георги Чалигаа, Џьума Кәарацхьелиа.
"Аԥснытәи акомандаҟны иналукаауа ихәмаруан Роберт Бостанџьиани, Руслан Аџьынџьали, Ҭамаз Енықьи. Ҳара ҳазыҟаҵаҩ аханатә инаркны аиааира хықәкны иҳаиҭеит", — иҳәеит Кәарацхьелиа.
"Аԥснытәи акоманда далахәын азыҟаҵаҩ, уаанӡатәи ашьапылампыласыҩ Иури Логәуа. Шәачатәи акоманда иалахәын Урыстәыла ачемпионат иреиҳау алигаҿ ахәмарыҩцәа аӡәырҩы", — иҳәоит афедерациа аиҳабы.
Аԥсны еизгоу акоманда аветеранцәеи шәачатәи аклуб "Жемчужина" аветеранцәа реиҩызаратә еицыхәмарра мҩаԥысит Шәача, лаҵарамза 2 рзы. Ахәмарра хыркәшахеит 5:4 аԥсуа команда аиааирала.